**HULLADÉKKEZELÉSI ÉS HASZNOSÍTÁSI SZAKMÉRNÖK SZAKIRÁNYÚ TOVÁBBKÉPZÉSI SZAK:**

A Szent István Egyetem Mezőgazdaság- és Környezettudományi Kar Környezettudományi Intézet és a Miskolci Egyetem Műszaki Földtudományi Kar Nyersanyagelőkészítési és Környezeti Eljárástechnikai Intézete közös szervezésben meghirdeti a képző intézmények több évtizedes szakmai tapasztalatára alapozott, költségtérítéses, levelező *hulladékkezelési és hasznosítási szakmérnök-képzést.*

A két féléves intenzív továbbképzés kéthetente péntek-szombati tantermi és laboratóriumi jelenléttel, üzemlátogatással, egyéni hallgatói munkával és szemeszterenkénti vizsgaidőszakkal jár. A posztgraduális szakirányú továbbképzés lényege, hogy - a hozzá kapcsolódó tudományterületekre alapozva - a hulladékgazdálkodás, fókuszáltan a hulladékfeldolgozás és -hasznosítás területén biztonsággal mozgó, új feladatok megoldásában járatos szakembereket képezzen, akik kezelni tudják azokat a problémákat, melyek a hazai hulladékgazdálkodás területén jelentkeznek.

A képzés célja, hogy a hulladék feldolgozó üzemek, szaktanácsadó intézmények, önkormányzatok, civil szervezetek, szakigazgatási intézmények hulladékgazdálkodás jellegű problémák megoldásával foglalkozó munkatársait új ismeretek adásával, régebbi ismeretek elmélyítésével alkalmassá tegye feladataik jobb, szakszerűbb ellátására, illetve a mérnöki diplomával rendelkezőket a hulladékgazdálkodás területén a műszaki fejlesztési feladatokban való aktív részvételre.

**Az Oklevélben Szereplő Szakirányú Szakképzettség Megnevezése**

**Hulladékkezelési és hasznosítási szakmérnök.**

**A Szakirányú Továbbképzésben Való Részvétel Feltételei**

Műszaki vagy agrár képzési területen alapképzésben, egyetemi, vagy főiskolai szintű képzésben szerzett mérnök szakképzettség.

**A Képzési Idő:**

levelező tagozaton 2 félév, legalább 180 tanóra és 60 kredit.

**A Szakmérnöki Diploma Megszerzésének Feltételei**

A képzés időtartama alatt a hallgatók 83 óra előadáson és 104 óra gyakorlati foglalkozáson (laboratóriumi gyakorlat, szemináriumi foglalkozás, tervkészítési gyakorlat) vesznek részt. Emellett üzemi gyakorlatokra is sor kerül, összesen 40 óra időtartamban. Az előadások és gyakorlatok megtartásában a szervező intézmények oktatói mellett más intézmények szakemberei is részt vesznek. Vizsgakövetelmények: 6 kollokvium, 10 gyakorlati jegy, a szakdolgozat elkészítése, valamint a záróvizsgán sikeres védés és komplex szakmai szóbeli vizsga.

A képzés 2021. februárban indul, és 2021. decemberben záróvizsgával ér véget. A képzési költségtérítés összege ***200.000,-*** Ft/félév. A képzés költsége nem foglalja magába a szállás, az étkezés és a tananyag költségeit, továbbá a záróvizsga költségét. A képzés költségtérítésének módosítása az 51/2007. (III. 26.) Korm. rendelet szerint történik.

A fentiekből adódóan a kötelező félévi terepgyakorlatok további térítési kötelezettséggel járnak, valamint a záróvizsga is térítés köteles.

**JELENTKEZÉSI HATÁRIDŐ:** 2021. január 15.

Érdeklődni a következő címen lehet: Szabóné Péli Anasztázia ügyvivő szakértő

E-mail: Peli.Anasztazia@mkk.szie.hu

Telefon: 28-522-000/1604 mellék

Részletes szakmai tájékoztatás Dr. Aleksza László egyetemi docens, szakvezetőnél kapható.

E-mail: Aleksza.Laszlo@mkk.szie.hu

Hulladékkezelési és hasznosításiSZAKMÉRNÖK szakirányú továbbképzési szak

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **No** | **tantárgy** | **I félév** | | | **II. félév** | | | **órák száma** | **kreditek** |
| **ea** | **gy** | **k/gy** | **ea** | **gy** | **k/gy** |
| 1 | Hulladékgazdálkodási és jogi alapok | 9 | 0 | k |  |  |  | 9 | 3 |
| 2 | Hulladék mintavételezés, elemzés és minősítés | 3 | 9 | gy |  |  |  | 12 | 3 |
| 3 | Hulladék begyűjtési rendszerek | 2 | 4 | gy |  |  |  | 6 | 2 |
| 4 | A hulladékok előkészítése, feldolgozása technológiai folyamatának tervezési alapjai: másodnyersanyagok és másodtüzelőanyagok kinyerése hulladékokból | 9 | 3 | k |  |  |  | 12 | 4 |
| 5 | A hulladékelőkészítés gépei, berendezései, azok üzemtana  és a hulladék feldolgozó üzemek logisztikája | 3 | 9 | gy |  |  |  | 12 | 4 |
| 6 | A hulladékok mechanikai- biológiai előkészítése | 4 | 8 | gy |  |  |  | 12 | 4 |
| 7 | A hulladékok termikus hasznosítása | 9 | 0 | k |  |  |  | 9 | 3 |
| 8 | Biológiailag lebomló  hulladékok kezelése és feldolgozása | 4 | 8 | gy |  |  |  | 12 | 4 |
| 9 | Fémtartalmú és gumihulladékok (elsősorban WEEE) kezelése és feldolgozása | 2 | 7 | gy |  |  |  | 9 | 2 |
| 10 | Építési bontási és üveg hulladékok kezelése feldolgozása |  |  |  | 2 | 4 | gy | 6 | 2 |
| 11 | Műanyag, papír hulladékok feldolgozása és hasznosítása |  |  |  | 2 | 4 | gy | 6 | 4 |
| 12 | Hulladékok ártalmatlanítása, lerakók üzemeltetése és rekultivációja |  |  |  | 2 | 4 | gy | 6 | 3 |
| 13 | Szennyvíz- és csurgalékvíz tisztítása, szennyvíziszapok kezelése |  |  |  | 2 | 4 | gy | 6 | 3 |
| 14 | Környezet- és egészségvédelem a hulladékfeldolgozás területén |  |  |  | 12 | 0 | k | 12 | 3 |
| 16 | Hulladékgazdálkodás gazdaságtana |  |  |  | 9 | 0 | k | 9 | 3 |
| 17 | Menedzsment ismeretek |  |  |  | 9 | 0 | k | 9 | 3 |
| 18 | Szakdolgozat |  |  |  |  | 40 | a | 40 | 10 |
|  | Terepgyakorlat |  |  |  |  |  |  | 40 |  |
|  |  |  |  |  |  |  |  |  |  |

(k) = (szóbeli vagy írásbeli)kollokvium, (gy)=gyakorlati jegy